בריו חקשור

בר יוחאי (בריו) חקשור (נולד ב-20 באוקטובר 1989) הוא זמר, מלחין ויוצר במוזיקה הישראלית. חקשור נולד בנתניה בשנת 1989. בוגר ישיבת שערי ציון בני ברק, ישיבת תורה ודעת בניו יורק ולימודי תיאוריה מוזיקלית ביחידה ללימודי חוץ של בית ספר רימון. לאחר מכן חזר לארץ ושירת תקופה קצרה כזמר בלהקת הרבנות הצבאית.[דרוש מקור] הוא החל את דרכו המוזיקלית בשנות ה-2000, כאשר הלחין את השיר "ברשות מורי ורבותי" לזמר החסידי יעקב שוואקי, שאף פתח איתו את המופע הראשון שלו באמפי קיסריה, בשנת 2008. בשנת 2010 חידש ניגון חב"ד שהתפרסם בבתי חב"ד בעולם, ואף הוזמן במיוחד לשיר את השיר ב-770 בניו יורק. בשנת 2011 הוציא את אלבום הבכורה שלו "שיר ושבחה", שמתוכו התפרסמו הלהיטים "ברחמים" ו"אור הלבנה", שהוכתר בynet כאחד משירי השנה הגדולים לשנת 2010 במוזיקה היהודית. בקיץ 2012 השתתף בפרויקט שירי שבת של חברת קוקה-קולה. לקראת הימים נוראים של 2013 הוציא את האלבום "אנעים זמירות", בו הוא מחדש שירים שאהב. שירו "נפלה עטרת ראשנו", התפרסם בהלווית מרן הרב עובדיה יוסף. בשנת 2014 הוציא את אלבומו השלישי, "בריו 2", בו שיתף פעולה עם הנ נחים מחסידות ברסלב. בשנת 2015 הוציא את השיר "לא נפסיק את השמחה" והכריז על סיום הקריירה במוזיקה היהודית. בקיץ 2018 הכריז על חזרתו לקריירה אך הפעם במוזיקה הכללית וקרא למהלך "רוצה להיכנס למיינסטרים", השתתף במחזמר היהודי בבנייני האומה מול עשרות אלפי אנשים. לקראת החגים הופיע לצד להקת "מיתרים" באוסטרליה, סינגפור, אפריקה[דרושה הבהרה], תאילנד והפיליפינים. בשנת 2019 הוציא את שיר האהבה הראשון שלו "את הנשמה שלי", בעיבודו של יעקב למאי. השיר הגיע תוך כמה ימים למעל 100,000 צפיות ביוטיוב. בזמן מגפת הקורונה בשנת 2020, שיתף פעולה עם אשת העסקים פנינה רוזנבלום בשיר שכתבה על המצב והפך לוויראלי ברשת כאשר הופיע איתה בערוץ 12. לקראת פסח באותה השנה הוציא את הסינגל הראשון מהאלבום "כמה כוח יש ביננו", כאשר בקליפ מככבת אשתו ספיר. לרגל יום העצמאות הזמר רגב הוד חידש את הלהיט שלו ״לא נפסיק את השמחה״. ֿבחנוכה 2020 הוציא את האלבום המוזיקלי ״מכוון את הלב״ שהוציא אותו רק לרשת. בזמן מבצע שומר החומות בשנת 2021, שיתף פעולה עם פנינה רוזנבלום בשיר שכתבה על המצב, השיר הפך לויראלי ברשת ואף זכה לחיקוי בארץ נהדרת. לקראת יום הולדתו בסוכות 2021 הוציא את אלבומו החמישי "להחזיר עטרה ליושנה", הכולל שירי אמונה. באביב 2022 אחרי מקרה אישי שעבר שחרר סינגל חדש שנקרא ״כשהכל יסתדר״ בעיבודו של תמיר צור. לרגל יום הזיכרון הקליט שיר שנקרא ״חייל גיבור שלי״, שנכתב לזכרם של החיילים בעיבודו של דודו קומה. בשנת 2024, במלחמת חרבות ברזל לקראת חג הפסח, הוציא את אלבומו השישי “אנחנו ננצח” עם שירים מיוחדים לחיילים וכוחות הביטחון שננצח במלחמה. בריו חקשור נשוי לספיר ואב לשניים. מתגורר ברמת גן. 'ברחמים' ו'אור הלבנה' - סינגלים (2010) 'שיר ושבחה' - [אלבום] בכורה (2011) 'נפלה עטרת ראשינו' ו'כי המלכות' - סינגלים (2012) 'אנעים זמירות' - פרויקט [אלבום] (2012) 'שהחיינו' - סינגל (2013) 'I am sorry'- סינגל (2014) בריו 2 - [אלבום] (2014) 'לא נפסיק את השמחה' - סינגל (2015) 'את הנשמה שלי' - סינגל (2019) 'כמה כח יש ביננו' - סינגל (2020) 'מכוון את הלב' - [אלבום] (2020) ׳להחזיר עטרה ליושנה׳ - [אלבום] (2021) ׳כשהכל יסתדר׳ - סינגל (2022) ׳אנחנו ננצח׳ - [אלבום] (2024) מדיה וקבצים בנושא בריו חקשור בוויקישיתוף בריו חקשור, ברשת החברתית אקס (טוויטר) בריו חקשור, באתר ספוטיפיי בריו חקשור, באתר MusicBrainz (באנגלית) https://www.israelhayom.co.il/cultu {{ re/music/article/1325934 * עמי פרידמן, ישראל היום. “הדור החדש במוזיקה היהודית”. }}* לירון נגלר-כהן, שר ומתחמם לאור הלבנה, באתר ynet, 1 באפריל 2012 "בר-יוחאי נמשכתי אשריך" – ביקורת על אלבום הבכורה, איתי סיטבון, אתר "שיא-מיוזיק" הנה זה בא: שיר ושבחה – אלבום הבכורה של בריו, חסידיניוז גיאוועלד: שיר אהבה חדש של זמר חרדי, באתר אקטואליק ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.